
APRŪPINIMO CENTRO I–V KL. SPECIALIOSIOS PASKIRTIES STATINIŲ PROJEKTAVIMO PASLAUGOS IR RANGOS DARBAI (ZAPALSKIAI)
CVP IS pirkimo ID 4127161

	Eil. Nr.
	Tiekėjo pateiktas klausimas 
(paklausimo kalba neredaguota)
	Perkančiosios organizacijos atsakymas

	1.
	2025-08-19  pranešimo ID  322111

Konkurso kvalifikacijos reikalavimuose dėl techninio ir profesinio pajėgumo 3.1. punkte prašote turėti „bent 1 (vieną) specialistą, kuriam suteikta teisė eiti ypatingojo statinio projekto vadovo pareigas...“.
Prašote pateikti SSVA išduotą kvalifikacijos atestatą.

Pagal Statybos įstatymo 16 straipsnio 4 dalį, statinio projektuotoju gali būti architektas ar statybos inžinierius.
Prašome patvirtinti, kad statinio projekto vadovo kvalifikacijai atitiks ir pagal Architektų atestavimo ir teisės pripažinimo tvarkos aprašo reikalavimus, Lietuvos architektų rūmų išduotas Architekto kvalifikacijos atestatas statinio projekto vadovui.

	
Patvirtiname, kad statinio projekto vadovo kvalifikacijos reikalavimą atitiks Lietuvos architektų rūmų išduotas architekto kvalifikacijos atestatas statinio projekto vadovui.
Atkreipiame dėmesį, kad specialistų sąraše (Specialiųjų sąlygų 1 priedo 1 priedėlis „Tiekėjo specialistų sąrašas“) turi būti nurodoma:
siūlomo specialisto vardas, pavardė, kvalifikacijos dokumentą išdavusi institucija, išduoto atestato numeris (žr. kvalifikacijos reikalavimų 3.1 p. prie „Pateikiami dokumentai“).

	2.
	2025-08-19  pranešimo ID 331197

1. Norėtume sužinoti, ar įmanoma sužinoti, kokia yra maksimali planuojama viso projekto vertė?

2. Klausimas, ar projektavimo įmonė, kaip subrangovas gali dalyvauti pirkime su keliais skirtingais rangovais?

	
1. Pirkimo biudžetas neskalbiamas.
2. Vadovaujantis Bendrųjų sąlygų 8.3 p., skirtingi tiekėjai gali remtis tų pačių ūkio subjektų pajėgumais.


	3.
	2025-09-02  pranešimo ID 338108

Prašome patikslinti, kiek laiko numato skirti Perkančioji organizacija Pirminių pasiūlymų parengimui. Iš anksto dėkojame už atsakymą.

	
Specialiųjų sąlygų 10 priede „Terminai“ nurodoma:

[bookmark: _GoBack][image: ]

Pirminių pasiūlymų pateikimo terminas bus nustatytas ne mažiau kaip 30 dienų, įvertinus tiekėjų pateiktas paraiškas,. Konkreti pasiūlymų (pirminių/galutinių) pateikimo data bus nurodyta kvietime. Pirminius pasiūlymus pateikti bus kviečiami visi kandidatai, kurių paraiškos nebus atmestos (kurie atitiks nustatytus kvalifikacijos reikalavimus, nurodytus Specialiųjų sąlygų 1 priede).




	4.
	2025-09-03  pranešimo ID 340000

Remiantis dokumentu „1_BENDROSIOS SĄLYGOS_Zapalskiai“, mūsų supratimu, šiame etape prašoma tik paraiškos be kainos pasiūlymo. Peržiūrėjus paraiškas, sėkmingų įmonių bus paprašyta pateikti preliminarius kainos pasiūlymus. Prašome patvirtinti. Be to, dokumentuose neradome jokios informacijos apie laikotarpį nuo paraiškų patvirtinimo iki pirminių pasiūlymų pateikimo. Ar galėtumėte patikslinti, kiek dienų sėkmingai atrinkti rangovai turės parengti savo pirminius pasiūlymus.

	
Pirminių pasiūlymų pateikimo terminas bus nustatytas ne trumpesnis kaip 30 dienų, įvertinus tiekėjų pateiktas paraiškas. Konkreti pasiūlymų (pirminių/galutinių) pateikimo data bus nurodyta kvietime. Pirminius pasiūlymus pateikti bus kviečiami visi kandidatai, kurių paraiškos nebus atmestos (kurie atitiks nustatytus kvalifikacijos reikalavimus, nurodytus Specialiųjų sąlygų 1 priede).



	5.
	2025-09-03  pranešimo ID 340011

Konkurso dokumentų dokumente „2_SPECIALIOSIOS SĄLYGOS_Zapalskiai“, 9 skyriuje „Pasiūlymo galiojimo užtikrinimas“, dėl pasiūlymo banko garantijos dalyko nurodyta: „Dalyvis privalo užtikrinti savo galutinio pasiūlymo galiojimą ne mažesniu kaip 2 procentų dydžiu nuo bendros galutinio pasiūlymo kainos be PVM vienu iš šių būdų: pasiūlymo galiojimo užtikrinimui pateikiamas Lietuvos Respublikoje ar užsienyje registruoto banko išduotas banko garantijos raštas arba draudimo bendrovės laidavimas, atitinkantis šiame skyriuje nurodytus reikalavimus.“ Peržiūrėjus konkurso dokumentus, padaryta išvada, kad atitinkamame rašte nurodytos banko garantijos rugsėjo 22 d. paraiškos dokumentuose pateikti nereikia. Prašome patvirtinti, ar banko garantijos nepateikėte rugsėjo 22 d. paraiškoje.

	
Specialiųjų sąlygų 9.1 p. nurodyta, kad dalyvis privalės užtikrinti tik savo galutinį pasiūlymą – pasiūlymo užtikrinimas neteikiamas nei teikiant paraišką, nei teikiant pirminį pasiūlymą. 

	6.
	2025-09-03  pranešimo ID 340370

Pagal specialiųjų pirkimo sąlygų 5.2.7. p. Tiekėjas kartu su paraiška turi pateikti 5.2.7 laisvos formos atitikties deklaraciją dėl atitikties VPAGSĮ 33 straipsnio 9 daliai.
Teikiu dokumento teksto pavyzdį ir prašau patvirtini, ar jis Perkančiajai organizacijai priimtinas. Taip pat prašau patikslinti, ar šios deklaracijos pakanka tik nuo Tiekėjo, ar ją taip pat turi pateikti ir: a) ūkio subjektai, kurių pajėgumais tiekėjas ketina remtis; b) subtiekėjai; a) ir b)?

	
Taisytina ši pridėto teksto vieta (vietoj VPĮ nurodykite VPAGSĮ):

Deklaraciją pateikia tik tiekėjas, nurodydamas, kad jis deklaruoja, kad:
1. tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys nėra juridiniai asmenys, registruoti Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose; 
2. tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys nėra fiziniai asmenys, nuolat gyvenantys Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę; 
3. prekės (įskaitant jų sudedamąsias dalis, pakuotes) nėra ar paslaugos neteikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų;
4. tiekėjas, jo subtiekėjas, ūkio subjektas, kurio pajėgumais remiamasi, nevykdo veiklos Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose arba nei vienas ūkio subjektų grupės narys arba jos vadovas, kitas valdymo ar priežiūros organo narys ar kitas (kiti) asmuo (asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais 53 remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje, nevykdo veiklos Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose.


	7.
	2025-09-03  pranešimo ID 340376

Bendrųjų konkurso sąlygų 17.6 punktas: „Derybų eigoje, atsižvelgiant į Dalyvių pateiktus sprendinius, į Specialiosiose sąlygose nustatytus derybų tikslus, Pirkimo vykdytojas gali keisti techninę specifikaciją ir (arba) kitas Pirkimo sąlygas, išskyrus tas, dėl kurių nesiderama. Tokiu atveju visi Dalyviai vienu metu raštu informuojami apie pakeitimus ir, jei Pirkimo vykdytojas pareikalauja, Dalyviai per protingą terminą turi pateikti atnaujintus pasiūlymus. Jei deramasi tik dėl kainos, techninė specifikacija nekeičiama.“

Prašome paaiškinti, ar su pirminiu pasiūlymu turi būti pateikti projektiniai pasiūlymai (sprendiniai)?
Jei taip tai kokie dokumentai, brėžiniai, schemos turės būti pateikti?

	

Nei su pirminiu, nei su galutiniu pasiūlymu neteikiami projektiniai pasiūlymai (sprendiniai).


	8.
	2025-09-04  pranešimo ID  341665

Specialiųjų sąlygų 1 priedo 2 priedėlis „Tiekėjo specialisto gebėjimų ir pajėgumų deklaracija“ numatyti „BIM“ specialistai, vadovai, koordinatoriai bei BIM projektai. Prašome paaiškinti, kas yra BIM ir ar gali būti ne BIM specialistai, vadovai, koordinatoriai ir ne BIM projektai.

	BIM – trumpinys termino anglų kalba „Building Information Modelling“. Trumpinys naudojamas tarptautiniu lygmeniu, taip pat ir Lietuvoje. Išvertus į lietuvių kalba – statinio informacinis modeliavimas ir (arba) modelis. Taikyti BIM projekte yra privaloma, atsižvelgiant į Vyriausybės  2021 m. gruodžio 8 d. priimtą nutarimą Nr. 1061:  https://www.e-tar.lt/portal/lt/legalAct/cfcdf1b05cb111eca9ac839120d251c4/hMokJNfxuM 
Atkreipiame dėmesį, kad BIM sąvoka yra paaiškinta Specialiųjų sąlygų 2.7 punkte: Perkančioji organizacija pirkime taiko reikalavimus (kriterijus) dėl statinio informacinio modelio (angl. Building Information Modelling) taikymo, kurie nustatyti Specialiųjų sąlygų 3 priedo (Techninė užduotis) 17 priede. 

Kvalifikacijos reikalavimų 3.3 punkte nustatyta:
Tiekėjas privalo visu sutarties vykdymo laikotarpiu pasitelkti bent 1 (vieną) specialistą, kuris per pastaruosius 5 metus iki paraiškų pateikimo dienos atliko arba atlieka BIM specialisto ir (ar) BIM koordinatoriaus ir (ar) BIM vadovo funkcijas ne mažiau kaip 1 (viename) pastato statybos projekte (projektavimo ir (ar) rangos), kuriame yra užbaigta bent 1 (viena) pastato statybos projekto stadija (projektiniai pasiūlymai, techninis projektas, techninis darbo projektas, darbo projektas, statybos rangos darbai), ir šioje stadijoje buvo įgyvendinti visi žemiau išvardyti statinio informacinio modeliavimo (BIM) taikymo atvejai:
1. Informacinis modeliavimas
2. Bendradarbiavimas, taikant CDE
3. Susikirtimų patikra
4. Ekonominiai kiekių skaičiavimai

Atsižvelgiant į nustatytą reikalavimą,  kartu su paraiška turi būti pateiktas užpildytas Specialiųjų sąlygų 1 priedo 2 priedėlis „Tiekėjo specialisto gebėjimų ir pajėgumų deklaracija“, siekiant įrodyti atitiktį Kvalifikacijos reikalavimų 3.3 punktui – turi būti nurodyti specialistai, turintys patirties BIM koordinavime, BIM vadovavime projektuose, kuriuose buvo taikytinas BIM.


	9.
	2025-09-05  pranešimo ID 343056

2.2. sprogmenų paskirstymo aikštelė (angl. Shipping Yard) – 1 vnt. su apsaugos barjerais (pylimais), skirtą sprogmenų iškrovimui ir paskirstymui į projektuojamus sandėlius. Vadovautis NATO standartais tikslus aikštelės plotas ir vieta tikslinami projektinių pasiūlymų rengimo metu; 
2.3. vieta ir preliminarus išdėstymas vietovėje nurodyti 1 priede.
Prašome pateikti priedą Nr. 1.

	
2.3 p. yra techninė klaida. Preliminarus teritorijos statinių išdėstymas nurodytas Techninės užduoties (toliau – TU) 8.11.3 punkte. Projektuotojas, rengdamas projektinius pasiūlymus, turi vadovautis TU 7.2.1 punktu.

	10. 
	2025-09-05  pranešimo ID 343057

Tik įvažiavus į sklypą (kairėje pusėje) akivaizdžiai matoma, kad sklypo lygis yra žemesnis, nei teritorijoje, kurioje įrengtas bunkeris.
Prašome paaiškinti, ar visas 109 HA sklypo plotas turės būti viename lygyje ir žemesniąją daly reikės aukštinti?

	
Viso sklypo išlyginti (109 ha) nereikia, sklype galimas aukščių skirtumas.

	11.
	2025-09-05  pranešimo ID 344617

Atsižvelgiant į tai, kad pirkimo sąlygose nėra nustatytas terminas, kuris bus skirtas tiekėjui pateikti pasiūlymą perkančiajai organizacijai pripažinus, kad tiekėjo kvalifikacija atitinka kvalifikacijos reikalavimus ir jis atitinkamai bus pakviestas pateikti pasiūlymą, prašome patikslinti, koks terminas bus nustatytas pirminio kainos pasiūlymo pateikimui? Atkreipiame dėmesį, jog siekiant parengti kuo tikslesnį ir kokybiškesnį pasiūlymą, kainos apskaičiavimui būtinas ne trumpesnis kaip 20 darbo dienų laikotarpis.

	
Pirminių pasiūlymų pateikimo terminas bus nustatytas ne trumpesnis kaip 30 dienų, įvertinus tiekėjų pateiktas paraiškas. Konkreti pasiūlymų (pirminių/galutinių) pateikimo data bus nurodyta kvietime.

	12.
	2025-09-08  pranešimo ID 345134

Prašome išvardinti, kokius dokumentus Tiekėjas turi pateikti Pirminių pasiūlymų pateikimo etape, Derybų etape, galutinių pasiūlymų teikimo etape.
Prašome patikslinti, kuriame etape turi būti pateikiamas Pasiūlymo galiojimo užtikrinimas.

	
Paraiškų teikimas: teikiami dokumentai, nurodyti Bendrųjų sąlygų 11 skyriuje ir  Specialiųjų sąlygų 5.1–5.2 p. ir 6.3 p.  Tiekėjai kartu su Paraiška Pirminių pasiūlymų neteikia.
Pirminiai ir galutiniai pasiūlymai teikiami užpildant Specialiųjų sąlygų 4 priede „Pasiūlymo forma“ nustatytą formą.
Specialiųjų sąlygų 9.1 p. nurodyta, kad dalyvis privalės užtikrinti tik savo galutinį pasiūlymą – pasiūlymo užtikrinimas neteikiamas nei teikiant paraišką, nei teikiant pirminį pasiūlymą.


	13.
	2025-09-08  pranešimo ID 345613

Specialiųjų Sąlygų 9 Priedo 2 Lentelės 2.3. punktas: Ar reikia pateikti galutiniams savininkams priklausančios visos įmonių grupės įmonių sąrašą, kurį be tiekėjo sudaro daug įmonių? Ar reikia pateikti tik su tiekėju susijusią kontroliuojančią įmonę, kurios savininkai yra galutiniai savininkai (nes nurodoma skliaustuose, kad pateikiami tik su tiekėju susiję dokumentai).

	
Teikiamas sąrašas turi apimti dvi grupes įmonių: 1. Tiekėjo galutiniams savininkams, kurie tiesiogiai ir (ar) netiesiogiai kontroliuoja tiekėją, nuosavybės teise priklausančios įmonės; 2. Įmonės, kurių dalyviais yra tiekėjo galutiniai savininkai, kurie tiesiogiai ir (ar) netiesiogiai kontroliuoja tiekėją. Skliaustai reiškia, kad informacija teikiama tik apie tiekėją, bet ne apie subtiekėją, subrangovą, ūkio subjektą, kurio pajėgumais remiasi.


	14.
	2025-09-08  pranešimo ID 345646

Prašome paaiškinti, kaip reikia suprasti konkurso specialiųjų sąlygų 8.4. punktą „Perkančioji organizacija gali nesiderėti ir sudaryti Pirkimo sutartį su Pirminį pasiūlymą pateikusiu Dalyviu, taip pat Dalyvio Pirminį pasiūlymą vertinti kaip Galutinį, jei toks pasiūlymas atitinka Specialiosiose sąlygose (4 priede) nustatytus reikalavimus, o tolimesnės derybos, Perkančiosios organizacijos nuomone, nelems geresnio rezultato.“, kokiais konkrečiais atvejais derybos neįvyks?

	
Situacijos pavyzdys, kada tokia sąlyga būtų taikoma:  jeigu pirminį pasiūlymą pateikė tik vienas dalyvis ir jo pirminis pasiūlymas nebuvo atmestas pagal Pirkimo dokumentų sąlygas ar Pirkimo procedūrų metu atmetus kitus pasiūlymus, liko tik vienas pirminis pasiūlymas ir šio pasiūlymo teikėjas nepatvirtino savo dalyvavimo derybose arba nustatytu laiku į derybas neatvyko (Bendrųjų sąlygų 17.1.2 p.), tokiu atveju perkančioji organizacija galėtų nevykdyti derybų ir pirminį pasiūlymą laikyti kaip galutinį.

	15.
	2025-09-08  pranešimo ID 346164

Pagal specialiųjų sąlygų 9 priedo 2 lentelę prašote pateikti „..., tiekėjo siūlomų prekių (įskaitant jų sudedamąsias dalis) gamintojas ......“ prašome paaiškinti ir nurodyti pagal kokius konkurso sąlygų reikalavimus Tiekėjas turi pateikti siūlomų prekių (įskaitant jų sudedamąsias dalis) gamintojus.

	
Eil. Nr.
	
Dokumentas
	Dokumento pateikimo žymė – „Taip“ arba 
„Ne“ (nurodoma priežastis)

	2.1.
	[bookmark: _Hlk208237995]2.1.1. Jeigu tiekėjas, jo subtiekėjas, subteikėjas, subrangovas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis) gamintojas ar juos kontroliuojantis asmuo yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas arba atitinkami valstybės narės ar trečiosios šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduoti dokumentai. 
2.1.2. Jeigu tiekėjas, jo subtiekėjas, subteikėjas, subrangovas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis) gamintojas ar juos kontroliuojantis asmuo yra fizinis asmuo, pateikiama asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija ir pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai.
	




	
Teikiame patikslintą Specialiųjų sąlygų 9 priedą, kuriame patikslinta:

	
Eil. Nr.
	
Dokumentas
	Dokumento pateikimo žymė – „Taip“ arba 
„Ne“ (nurodoma priežastis)

	2.1.
	2.1.1. Jeigu tiekėjas, jo subtiekėjas, subteikėjas, subrangovas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis) gamintojas ar juos kontroliuojantis asmuo yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas arba atitinkami valstybės narės ar trečiosios šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduoti dokumentai. 
2.1.2. Jeigu tiekėjas, jo subtiekėjas, subteikėjas, subrangovas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis) gamintojas ar juos kontroliuojantis asmuo yra fizinis asmuo, pateikiama asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija ir pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai.
	









image1.png
| Pirminiy, vélesniy, galutiniy | Bus nurodytas kvietime pateikti pirminj, |
pasiiilymy pateikimo terminas | vélesni. galutini pasitilymus.





image2.png
Tiekéjas patvirtina, kad neatitinka né vienos i§ Viesyjy pirkimy jstatymo 33 straipsnio 9 dalyje
nurodyty salygy, dél kuriy perkancioji organizacija galéty atmesti paraiska ar pasitilyma, ir kad:




